**Sgript Skills Miner Gêm 2 – Codio**

**Cyfesurynnau -**

Canolfan groeso: 321 62 -65

Awyren: 136 4 -119

**Croeso NPC -**

Croeso i’r awyrendy, chi yw ein prentis newydd, ac mae angen eich help arnom gyda’r goleuo yn yr awyren a phrofi’r peirianwaith glanio. Byddwch yn defnyddio MakeCode i gael y rhain i weithio’n iawn. Cyn i chi ddechrau, archwiliwch yr ystafell hon, a dysgwch ychydig yn fwy am y mathau o bobl sy’n gweithio yma.

**Rolau Swyddi -**

**Peilot**

Fel peilot awyren, rwy’n hedfan teithwyr neu gargo ar hediadau hir neu fyr ar gyfer hamdden, busnes neu ddibenion masnachol. Mae peilotiaid fel arfer yn cymryd eu tro i hedfan yr awyren er mwyn osgoi blinder, gydag un yn gyfrifol am y rheolyddion, tra bod y llalll yn siarad â'r gweithwyr rheoli trafnidiaeth awyr ac yn cwblhau’r gwaith papur.

Ffyrdd i mewn -

Gradd, cais uniongyrchol, prentisiaeth, cynlluniau i hyfforddeion, cyrsiau arbenigol

Pynciau ysgol perthnasol -

Mathemateg, Ffiseg.

Sgiliau Allweddol -

Ymwybod â gofod, sgiliau cyfathrebu gwych, penderfyniad, digynnwrf o dan bwysau.

Man gweithio -

Bwrdd hedfan.

**Cyd-beilot**

Rwy’n gyfrifol am gynorthwyo’r capten drwy fonitro offer yr hediad, delio â chyfathrebu dros y radio, gwylio am draffig awyr, a gwneud gwaith y peilot fel y bo angen.

Ffyrdd i mewn -

Gradd, cais uniongyrchol, prentisiaeth, cynlluniau i hyfforddeion, cyrsiau arbenigol.

Pynciau ysgol perthnasol -

Mathemateg, ffiseg.

Sgiliau Allweddol -

Ymwybod â gofod, sgiliau cyfathrebu gwych, darllen map.

Man gweithio -

Bwrdd hedfan.

**Peiriannydd Cymorth ar y Tir**

Rwy’n gyfrifol am archwilio’r systemau ar awyrennau rhwng hediadau i sicrhau bod yr awyren yn ddiogel i’w hedfan. Mewn mecaneg, byddwn yn cynnal gwasanaeth ar y corff, injans, offer glanio a systemau corff awyren gan gynnwys unrhyw waith trydanol sy’n gysylltiedig â’r systemau hynny. Efallai byddwn yn archwilio’r systemau trydanol ac electronig sy’n cael eu defnyddio ar gyfer llywio, cyfathrebu, a rheoli hedfan. Mae angen i mi archwilio’r rhannau a’r systemau, dod o hyd i unrhyw ddiffygion, a phenderfynu os oes modd eu trwsio. Rwyf yna’n trefnu neu’n gwneud yr atgyweiriadau.

Ffyrdd i mewn -

Prentisiaeth, Gradd mewn Peirianneg.

Pynciau ysgol perthnasol -

Mathemateg, Ffiseg, Dylunio a Thechnoleg, Lefelau T.

Sgiliau Allweddol -

Gallu meddwl yn gyflym, diagnosio diffygion, sgilau atgyweirio, arloesol, chwilfrydig, hyblyg, sgiliau datrys problemau, potensial i deithio.

Man gweithio -

Awyrendy, Ramp Maes Awyr.

**Uwch Reolwr Criw Caban**

Fy nghyfrifoldeb yw sicrhau bod yr holl offer argyfwng yn gweithio’n iawn cyn esgyn a bod digon o gyflenwadau ar fwrdd yr awyren. Rwy’n helpu teithwyr i ddod ar yr awyren ac yn rhoi eglurhad ynghylch gweithdrefnau ac offer diogelwch. Rwyf hefyd wedi fy hyfforddi i ddelio â sefyllfaoedd diogelwch ac argyfwng ac rwy’n gallu rhoi cymorth cyntaf i deithwyr.

Ffyrdd i mewn -

Cais uniongyrchol, cymwysterau galwedigaethol.

Pynciau ysgol perthnasol -

Ieithoedd, Saesneg, Mathemateg.

Sgiliau Allweddol -

Sgiliau gwasanaeth cwsmeriaid, agwedd hyblyg, yn ymgyflwyno’n dda, hyderus.

Man gweithio -

Caban awyren.

**NPC -**

Pan fyddwch wedi siarad â phawb yma, cliciwch y botwm isod i gael eich hebrwng i’r awyren.

**Tasg NPC1 –**

Mae angen i chi edrych ar y goleuadau argyfwng, a’r offer glanio. Byddwch yn dechrau drwy gael y goleuadau argyfwng i weithio, felly ffwrdd â chi i fyny’r grisiau ac i mewn i’r awyren i ddysgu beth i’w wneud nesaf.

**Tasg NPC2 –**

Croeso, fel y gwelwch mae hi ychydig yn dywyll yma. Mae angen i chi ddefnyddio MakeCode i brofi’r goleuadau argyfwng a gwneud iddynt ddod ymlaen a diffodd. Byddwch yn dilyn eich taflenni gwaith a/neu’r canllaw fideo ar gyfer y rhan nesaf! Unwaith i chi orffen, byddwch yn mynd allan ac i flaen yr awyren i brofi’r offer glanio.

**Tasg NPC3 –**

Nawr eich bod wedi profi'r goleuadau argyfwng, mae’n amser profi'r offer glanio. Byddwch yn defnyddio MakeCode i’w symud i fyny ac i lawr. Byddwch yn dilyn eich taflenni gwaith a/neu’r canllaw fideo ar gyfer y rhan nesaf!

**Oeddech chi’n gwybod?**

Mewngofnododd wyth miliwn o bobl i YouTube ar 14 Hydref 2012 er mwyn gweld yn fyw y funud y gwnaeth yr awyrblymiwr Felix Baumgartner naid parasiwt rhydd-syrthio o uchder o 38,969.4m, gan dorri trwy wyth record byd a’r mur sain i gyd ar yr un adeg.

Hedfanodd y car hedfan cyntaf, y Terrafugia Transition oedd yn brawf cysyniad am y tro cyntaf ar 5 Mawrth 2009, parhaodd am 37 eiliad a theithiodd ar hyd 3,000 troedfedd (910m) o’r llwybr glanio ym Maes Awyr Rhyngwladol Plattsburgh. Yna cyflawnodd y peilot prawf 6 esgyniad a glaniad ychwanegol.

Y nifer mwyaf o gylchoedd dilynol wrth hedfan yn agos at ei gilydd gan awyrennau aden sefydlog yw 26, a gyflawnwyd gan Dîm Arddangos Erobatig y Blades ym Maes Awyr Sywell, Swydd Northampton, y DU.

Mae awyren yn esgyn neu’n glanio bob 37 eiliad ym Maes Awyr Rhyngwladol O’Hare Chicago.

Mae’r fflyd 747 byd-eang wedi cofnodi mwy na 78 biliwn cilomedr, sy’n cyfateb i 101,500 o deithiau i’r lleuad ac yn ôl.

Mae teulu 747 wedi hedfan mwy na 5.6 biliwn o bobl - sy'n cyfateb i 80% o boblogaeth y byd.