**Sgript Skills Miner – Gêm 4 (Creadigol)**

**Cyfesurynnau -**

Epil: 323 62 -171

Gofod Adeiladu 1: 267 20 -331

Gofod Adeiladu 2: 181 20 -331

Gofod Adeiladu 3: 95 20 -331

Gofod Adeiladu 4: 9 20 -331

**NPC (Croeso) –**

Croeso i'r Ganolfan Arloesi ac Ymchwil! Yma gallwch adeiladu gwahanol bethau sy’n ymwneud â hedfan. Pan fyddwch yn barod ewch i'r chwith, mae tasgau gwahanol ymhob ystafell, yna cewch eich hebrwng i ystafell ddylunio 3D i adeiladu'ch syniadau. Dewiswch pa un rydych chi ei heisiau, a byddwch yn cael eich telegludo i'ch ardal adeiladu! Yna gallwch gadw'r dyluniadau hyn fel modelau 3D.

**Ystafell 1 NPC -**

Rydym wedi bod yn ceisio gwella’r ffordd mae pobl yn teithio ac rydym am adeiladu prototeip i osgoi tagfeydd traffig, helpu pobl i fynd yn ôl ac ymlaen i’r gwaith, ac i helpu sefyllfaoedd ymateb brys. Mae gennym rai syniadau ar y waliau yma. Allwch chi helpu i adeiladu rhywbeth i ni? Mae angen iddo allu cludo 1-30 o bobl ac ni fydd unrhyw lwybrau glanio felly bydd angen iddo esgyn yn fertigol. Mae angen iddo hefyd fod yn ysgafn, yn gyflym, ac yn defnyddio tanwydd cynaliadwy.

**Ystafell 2 NPC -**

Rydym wedi bod yn ceisio gwella’r ffordd y mae pobl yn teithio dramor ac rydym am adeiladu prototeip. Nid yw awyrennau masnachol wedi newid eu siâp mewn gwirionedd ers i hediadau masnachol gychwyn ac mae technoleg wedi gwella cymaint ers hynny. Oeddech chi'n gwybod bod Bioddynwared yn arfer sy'n dysgu o ac yn dynwared y strategaethau a geir ym myd natur i ddatrys heriau dylunio dynol. Mae gennym rai enghreifftiau ar y waliau yma. Allwch chi ddefnyddio'r rhain i helpu i adeiladu rhywbeth i ni? Mae angen iddo fallu cludo 300 o deithwyr ac mae’n rhaid iddo ddefnyddio tanwydd cynaliadwy a bod yn gynllun arloesol.

**Ystafell 3 NPC -**

Rydym wedi bod yn meddwl am y siapiau awyrennau mwyaf aerodynamig ac rydym am adeiladu prototeip. Nid oes angen i bob awyren gludo cargo neu deithwyr felly gallant fod yn llawer ysgafnach. Mae’n bosibl y byddant yn cael eu defnyddio i fonitro tanau gwyllt a datgoedwigo. Gallant fod yn yr awyr am gyfnodau hir a gallent ddefnyddio paneli solar i'w pweru. Mae gennym rai enghreifftiau ar y waliau yma. Allwch chi ddefnyddio'r rhain i helpu i adeiladu rhywbeth i ni? Mae angen iddo fod yn eithriadol o ysgafn, yn gallu hedfan am o leiaf ddau ddiwrnod ar y tro, ac mae’n rhaid iddo ddefnyddio tanwydd cynaliadwy.

**Ystafell 4 NPC -**

Mae’r ardal hon i chi adeiladu’r hyn rydych chi’n meddwl fydd dyfodol hedfan cynaliadwy. Yn eich ystafell ddylunio 3D, gallwch feddwl am eich syniadau eich hun a'u dylunio fel y dymunwch!

**Oeddech chi’n gwybod?**

Gallai Orville Wright a Neil Armstrong fod wedi ysgwyd llaw, gan fod y ddau yn fyw ar yr un pryd. Bu farw Orville Wright (arloeswr hedfan) ym 1948, pan oedd Neil Armstrong yn 18 oed. Pan aeth Neil Armstrong i'r lleuad, aeth â chofroddion o hediad y brodyr Wright. Mewn cyn lleied o amser aethom o'r hediad cyntaf i archwilio'r gofod. Dychmygwch beth fydd yn digwydd yn y degawdau nesaf!

**NPC (Bloc Strwythur) –**

Gallwch ddefnyddio'r bloc strwythur hwn i gadw’ch cynlluniau fel model 3D i'ch bwrdd gwaith. De-gliciwch y bloc pan fyddwch wedi gorffen a chliciwch allgludo i gadw’ch cynllun. Mae’r cyfesurynnau ‘Maint’ wedi’u nodi ar eich cyfer, felly bydd yn cadw unrhyw beth byddwch yn ei adeiladu ar y llwyfan hwn. Cliciwch y botwm i fynd yn ôl.